GiliGold/VAD_KnessetCorpus huggingface dataset:
משה מרון:
 מה הפירוש? פה יש למשל שישה דיירים, פה שישה דיירים ופה שישה דיירים, אבל בהתחלה, כשעשו את הטאבו, כולם היו בניין אחד
משה מרון:
 אין שום קשר
אופיר כץ:
גם אם הם פיזית לא מחוברים?
משה מרון:
כשכניסה א' עושה פעולת בנייה אין שום נפקותא לגבי כניסה ב' או ג', אבל בגלל שהן כולן ביחד בסוג של פול הכרחי אז פתאום ההוא בצד כניסה ד', שאין לו שום קשר לכניסה א', יכול להגיד: כן, לא
אופיר כץ:
הבנתי
משה מרון:
אגב, הנושא הזה צריך תיקון רציני בכלל
אופיר כץ:
שורש, לא רק לממ"דים
משה מרון:
כן, בטח, זה סתם משהו שפוגע באנשים
אופיר כץ:
אז מה אומרת ההצעה?
דוד פרוינד:
ההצעה אומרת שאם אני דייר באגף א', אני צריך לבקש את ההסכמה מ-60% מבעלי הדירות באגף א' – באגף שלי, ואני לא צריך ללכת לאגף ב', ג' או ד' וכולי, מכיוון שההסכמה רלוונטית רק לאגף של המבנה הספציפי שלי
דוד פרוינד:
      אני רק אציין בהמשך למה שנאמר פה, שגם מבני הרכבת – מבני השיכונים הידועים, הם גם מורכבים מכמה כניסות, וכולן ביחד למעשה הם בית מורכב
אופיר כץ:
זה רק לבניית ממ"ד?
דוד פרוינד:
מדובר רק על בניית ממ"ד
אופיר כץ:
אז למה צריך 60% מהבניין הרלוונטי? זה לא הרבה?
דוד פרוינד:
חוק המקרקעין קובע כיום שלצורך הרחבת דירה לבניית ממ"ד - - -
אופיר כץ:
הבנתי שזה החוק, בסדר, אנחנו פה בשביל לשנות אם יש צורך
אופיר כץ:
 אבל נראה לי שבשביל דבר כמו ממ"ד לבקש 60% הסכמה זה משהו שצריך לחשוב איך להוריד את זה
דוד פרוינד:
זאת נקודה אחרת - - -
משה מרון:
נכון, אבל יש איזו נפקותא
משה מרון:
 סליחה, פה אני - - -
אופיר כץ:
אני רואה שאתה מומחה בנושא?
משה מרון:
אני מכיר את הנושא הזה טוב, גם מהמקצוע שלי
משה מרון:
 הבעיה זה שהממ"ד לא יושב באוויר אז אם מישהו בקומה שלוש רוצה לעשות ממ"ד זאת אומרת שבתוך החצר פתאום יהיה מבנה
משה מרון:
  	 אז זה לא בדיוק נכון שזה לא משפיע, זה מאוד מאוד משפיע על האגף הזה
משה מרון:
 אבל מצד שני, מה שהוא אומר – הוא קורא לזה אגף, אבל זאת כניסה אחרת שבכלל לא קשורה לנושא, שכנים שאתה אפילו לא מכיר או לא רוצה להכיר
ארז מלול:
אבל באותו אגף אתה כן צריך 60% - - -
משה מרון:
כן, באותו אגף – 60% - - -
ארז מלול:
היושב-ראש דיבר על אותו אגף
אופיר כץ:
כן, אני שאלתי על אותו אגף, האם זה לא הרבה 60%
משה מרון:
באותו אגף – יש בזה היגיון
משה סנה:
לא הבנתי, תסביר לי
משה מרון:
אתה רוצה לעשות בנייה? – בבקשה, אם אתה שכן שלי, אני אומר: תפאדל
משה מרון:
 אבל בפועל אתה כאילו לוקח מהזכויות של אנשים אחרים
משה סנה:
אבל זאת תוספת זכויות
משה מרון:
גם אם זה ממ"ד
משה מרון:
 אתה שם את הממ"ד על המבנה בתוך החצר
משה סנה:
אתה מדבר על בית משותף?
משה מרון:
בבית משותף, כן
משה סנה:
ואז זה לא יהיה ציבורי, כל אחד ישים - - -
משה מרון:
אז השכנים האחרים אומרים: תקבל אישור ממני, כי בפועל זה נוגע אליי - - -
מירב בן ארי:
	 כל בית משותף הוא מורכב; לא כל בית מורכב הוא בית משותף
מירב בן ארי:
 עכשיו אנחנו לומדים פה משהו חדש
אופיר כץ:
סיימת, אדוני?
דוד פרוינד:
אני רק אזכיר שהצעת החוק אומרת שיש פה גם מנגנון לשמור על בעלי הדירות באגפים האחרים או במבנים האחרים
דוד פרוינד:
 ככל שזה פוגע בזכויות הם יוכלו לפנות למפקח
דוד פרוינד:
 יש כאן גם שמירת זכויות, אנחנו לא מתעלמים מהם מצד אחד; מצד שני אנחנו אומרים, כפי שאמרו גם כאן: הם לא תמיד רלוונטיים בהכרח ובאופן ישיר להחלטה הזו לבניית הממ"ד, ולכן ההסכמה תצטרך להתקבל רק ממי ששייך לאותו מבנה או לאותו אגף
אופיר כץ:
     מי בעד מתן הפטור בכל הקריאות? מי נגד?
אופיר כץ:
     אני אנעל את הישיבה, אם יהיה צורך נעדכן אתכם לגבי הסגנים, אם זה יבשיל להיום
אופיר כץ:
      תודה, הישיבה נעולה
אופיר כץ:
שלום לכולם, אני מתכבד לפתוח את ישיבת ועדת הכנסת, יום רביעי, ג' בחשוון התשפ"ד, 18 באוקטובר 2023
אופיר כץ:
 הנושא: בקשת הממשלה להקדמת הדיון בהצעות החוק הבאות, בכל הקריאות
אופיר כץ:
 נושא ראשון: הצעת חוק סדר הדין הפלילי (הוראת שעה – חרבות ברזל) (קיום דיון תחילת המשפט בהיוועדות חזותית), מ/1659
אופיר כץ:
 תנמק עו"ד יפעת רווה
יפעת רווה:
כן
אופיר כץ:
שלום, בבקשה
יפעת רווה:
שלום אדוני, תודה רבה
יפעת רווה:
 הבקשה היא על רקע המצב הקיים שאני מניחה שאני לא צריכה לפרט אותו, ודיונים
יפעת רווה:
 אנחנו עובדים על הצעה כוללת שבה הרבה מאוד דיונים בבתי המשפט יעברו להיוועדות חזותית, גם בגלל קשיי השינוע וגם בגלל המצב הביטחוני והמצב בבתי הסוהר
יפעת רווה:
      יש דברים שהם דחופים במיוחד
יפעת רווה:
 זאת אומרת, אנחנו עושים חוק כולל – המטרה היא להפיץ תזכיר מחר ולהעביר אותו בשבוע הבא – אבל יש דברים שלא יכולים לחכות עד אז
יפעת רווה:
 חלק מהדברים עשינו בתחילת האירוע הזה, בתקנות שעת חירום, אבל כמובן שתקנות שעת חירום לא עוברות ביקורת פרלמנטרית
יפעת רווה:
 לכן, אנחנו מעדיפים, אפילו במהירות, לעשות את זה ושזה יעבור את ועדת החוקה ויעבור את הכנסת
יפעת רווה:
 אבל מכיוון שהדברים האלה דחופים מאוד, מדובר על הקראות שממש קורות בכל יום, אנחנו מבקשים לקצר את ההליכים כמה שיותר ולעבור את הדיון בוועדת החוקה היום
אופיר כץ:
מישהו רוצה להתייחס?
מירב בן ארי:
 אני רק רוצה להגיד על זה משהו, מכיוון שה-VC הזה התחיל בקורונה ועכשיו התגלגל לשולחננו
מירב בן ארי:
  חשוב לומר, גם לפרוטוקול הדיון, שבסוף, עם קשיי השינוע והקשיים של יחידת נחשון, באמת שאין מספיק אנשי ליווי לאותם אסירים – לכן, אתם עובדים על חוק
מירב בן ארי:
 צריך להגדיר מה הן העבירות שהולכות ל-VC
ארז מלול:
זה בוועדה
מירב בן ארי:
לא, זה לא קשור, תאמין לי, אל תתערב בדברים שלי
מירב בן ארי:
 אני התעסקתי בזה כמעט שנה, תן לי לסיים את הדברים שלי
מירב בן ארי:
 אני רוצה לומר, גם כאן לפרוטוקול וגם לחוק, בסוף מראה עיניים של אסיר מול שופט הוא חשוב, מעבר למסך
מירב בן ארי:
 עשינו את זה בקורונה בגלל המצב שהיה בארץ, של סגרים ודברים כאלה
מירב בן ארי:
 לכן, בחוק שעליו אתם עובדים – וחשוב לי לומר – צריך לציין מהן העבירות או מה הם אותם התנאים בהם אסיר כן זכאי ליומו בבית המשפט
מירב בן ארי:
 כמובן שנתמוך וכמובן שה-VC דרמטי עכשיו, כי באמת אי-אפשר לשנע את כל העצורים, אבל עדיין צריך גם לשמור על הזכויות של האסירים
יפעת רווה:
אני יכולה להתייחס?
יפעת רווה:
בחקיקה הכללית של ה-VC, בחיים הקודמים שלנו לפני שבועיים, יכולנו לעשות הוראת שעה לשנתיים
יפעת רווה:
 בכוונה הפצנו – שוב, לפני שבועיים – בקשה רק לשנה אחת, כי אנחנו בוחנים מאוד מאוד בדקדקנות, בדיוק בגלל מה שגברתי אומרת
יפעת רווה:
 לעומת זאת, לצערי, האיזונים בתקופת המלחמה - - -
מירב בן ארי:
 ולכן, כולנו פה כדי - - -
משה סנה:
מירב, הפגיעה – אני בא מהעולם הפלילי – מהי הפגיעה פה? השופט רואה אותו, זה דרך - - -
מירב בן ארי:
לא, לא, תאמין לי
משה סנה:
הפגיעה היא קטנה מול הצורך לשנע והסיכון בשינוע
אופיר כץ:
אני לא יודע על איזה סוג של עבריינים מדברים, אבל כן יש משמעות אם אתה מול - - -
מירב בן ארי:
לא, אנחנו מדברים על פלילי
משה סנה:
כן, אבל הסיכון, יש גם סיכון
אופיר כץ:
בסדר, זה משהו אחר
אופיר כץ:
 היא מדברת על עבירות קלות יותר
משה מרון:
אני מכיר את הנושא מקרוב, אבל אני חושב שהמקום הנכון הוא בוועדה ולא פה
משה מרון:
 יש לי הרבה מה להגיד בנושא, אבל לא עכשיו
אופיר כץ:
אתה צודק בהחלט ולכן, אנחנו נעבור להצבעה
אופיר כץ:
 מי בעד הקדמת הדיון, בכל הקריאות?
יפעת רווה:
תודה רבה
אופיר כץ:
הצעת החוק השנייה לפטור בכל הקריאות: הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, מ/1660
אופיר כץ:
 תנמק עו"ד יערה למברגר, ראש אשכול אזרחי, ייעוץ וחקיקה, משרד המשפטים
אופיר כץ:
 בבקשה גברתי
יערה למברגר:
תודה
מירב בן ארי:
אגב, אני רק רוצה להגיד משהו קטן לגבי מה שהערתי קודם
מירב בן ארי:
 למען הסר ספק, זה בכל מה שקשור לאסירים פליליים, זו העמדה שלי
משה סנה:
אבל גם ביטחוניים צריכים להגיע, גם ביטחוניים - - -
מירב בן ארי:
זה לא מעניין אותי
מירב בן ארי:
 אמרתי את ההערה שלי, נמשיך, הוא כבר בחוק השני
יערה למברגר:
הצעת החוק עוסקת בדחיית מועדים – מועדים שנקבעו בחוזה, בפסק דין או בהחלטה סופית של ערכאה שיפוטית אחרת – או בתשלום לרשות מינהלית, לרשות ציבורית – תשלום שיכול להיות תשלום מס או תשלום אגרה או תשלום היטל או תשלום אחר, כולל קנסות
יערה למברגר:
     אנחנו מציעים לדחות את התשלומים ב-30 יום, עם אפשרויות הארכה של תקופת הדחייה
יערה למברגר:
 ההסדר הזה הוא הסדר שכרגע מוצע לתקופה של עד ה-31 בדצמבר
משה סנה:
	חוזה מול מי? כל חוזה? כל חוזה אזרחי?
יפעת רווה:
כל חוזה אזרחי
יפעת רווה:
 אלך צעד אחורה
יפעת רווה:
 זה מתבסס על מודל של חוק, חוק שכבר קיים היום
יפעת רווה:
 חוק הארכת מועדים מ-1974, שנחקק בעקבות מלחמת יום הכיפורים
יפעת רווה:
 החוק מ-1974, בהכרזה של שר הביטחון שמדובר בשירות חירום
יפעת רווה:
 בשעת חירום שמחייבת, ההכרזה מפעילה אותו ומכניסה את הוראותיו לתוקף
יפעת רווה:
 בחוק הזה יש גם הוראות של דחיית מועדים וחוזים, גם לתקופות ארוכות
יפעת רווה:
      חשבנו שכרגע יש מקום לתת מענה לפי הצרכים שיש היום, וגם מענה שבחלק מההקשרים יותר – בכל זאת, היו מעט שינויים ב-50 שנה, חלקם גם בעולם הפיננסי
יפעת רווה:
 אנחנו נותנים מענה לצרכים שהבנו עכשיו, כמובן שבתיאום עם משרד הביטחון וצה"ל
יפעת רווה:
 בנוסף, החוק מ-1974 הוחל רק על מי שמכריז שר הביטחון, זה הוכרז בעבר על חיילי מילואים או גם על חיילי סדיר, במלחמת לבנון הראשונה
יפעת רווה:
      חשבנו שעכשיו יש מקום לתת מענה גם לאוכלוסיות נוספות
יפעת רווה:
 האוכלוסיות הנוספות שהחוק המוצע עכשיו, שנמצא על השולחן, ייתן להן מענה הן בעצם כל חייל בסדיר, קבע ומילואים; שוטרים; כבאים; סוהרים מיחידות מסוימות, שהן יחידות רלוונטיות; אנשים שהתגוררו ביישובים שהתפנו; וגם נעדרים חטופים או שבויים
אופיר כץ:
מה עם מד"א?
ינון אזולאי:
רציתי להוסיף גם את המתנדבים, כמו זק"א למשל, שנמצאים שם שבועות - -
משה סנה:
מד"א, זק"א
ינון אזולאי:
- - איחוד הצלה
ינון אזולאי:
 הם עושים שם משמרות, ואפשר גם לקבל את הרשימה של המשמרות באופן מסודר
יערה למברגר:
אני מניחה שבוועדה - - -
זאב אלקין:
חברים
אופיר כץ:
חברי הוועדה, שימו לב שגם הם ייכנסו
ארז מלול:
למה - - -
מירב בן ארי:
לא, כי היא מכינה חוק כללי, עכשיו היא לא מכינה חוק - - -
אופיר כץ:
בוועדה תכניסו גם את מד"א
מירב בן ארי:
תסמוך עלי
משה מרון:
הבעיה היא שהרשימה מופיעה בחוק
אופיר כץ:
חבר הכנסת פוגל, בבקשה
ינון אזולאי:
לא, מירב, רק כדי שייקחו את זה בחשבון גם בשביל המחשבה החיובית כשהם הולכים לוועדה, זה העניין
צביקה פוגל:
תודה אדוני היושב-ראש
צביקה פוגל:
 אני מבקש להגביל את הזמן ל-30 יום מתום הפסקת הכרזת מצב החירום בעורף
צביקה פוגל:
גם זה בוועדה?
זאב אלקין:
יש לי תשובה אבל נדון בזה בוועדה, זה באמת המקום הנכון
משה סנה:
למה דבר כזה לא עובר לוועדת החוקה?
אופיר כץ:
לפני ההצבעה, אני רק רוצה לדבר על מה שיהיה במליאה היום
מירב בן ארי:
כי זכויות של אסירים זה בוועדת החוקה, זה אפילו לא בוועדה לביטחון פנים
מירב בן ארי:
 כל מה שקשור למצב מלחמה או כל מה שקורה, עובר - - -
זאב אלקין:
 למעשה, החוק הזה מחליף חוק ישן שהיה קיים אחרי מלחמת יום הכיפורים ואף פעם לא הפעילו אותו אחרי זה
זאב אלקין:
 כל המנגנון בחוק הישן, כולל אפילו אישור הפעלה, הוא של ועדת החוץ והביטחון
זאב אלקין:
 זה כתוב בחוק עצמו
זאב אלקין:
לכן, זה חוק שכרגע מייצר פתרון זמני לחודש ובעקבותיו צריך לבוא חוק קבוע, מעודכן יותר – משרד המשפטים, יערה, אני מקווה שתכינו אותו בחודש הזה – שיחליף את החוק הישן
זאב אלקין:
 האכסנייה של החוק הישן היא ועדת החוץ והביטחון, זה כתוב בחוק עצמו
מירב בן ארי:
אפשר לעבור? חבל על הזמן, תיכף יש מליאה
אופיר כץ:
לפני ההצבעה, אני רק מעדכן איך זה יהיה במליאה
אופיר כץ:
 אנחנו נעביר את שני החוקים בקריאה ראשונה, את החוק של האסירים בקריאה שנייה ושלישית
אופיר כץ:
 נצא להפסקה, הוועדות ישלימו את ההכנה של החוקים – בגלל הדחיפות ביקשו שזה יהיה היום ואנחנו יכולים לעשות את זה היום
זאב אלקין:
אפשר להתחיל בחוק דחיית מועדים? כדי שוועדת החוץ והביטחון תוכל לדון מייד
מירב בן ארי:
זה לא משנה, אלה שתי וועדות שונות
אופיר כץ:
אני מחכה לשניהם, כששניהם יסיימו – אני מחדש את המליאה
אופיר כץ:
 זה לא משנה
זאב אלקין:
לא, אבל ועדת החוץ והביטחון קיבלה אישור לשבת במקביל למליאה - -
אופיר כץ:
המליאה תהיה קצרה, בסדר
זאב אלקין:
- - לכן, אם אתה יכול, תתחיל בחוק דחיית מועדים
אופיר כץ:
אין בעיה, נתחיל בחוק דחיית מועדים
אופיר כץ:
 תשנה את זה
מירב בן ארי:
אבל אלקין, חוק דחיית מועדים זה החוק הראשון שעולה במליאה
אופיר כץ:
מירב
מירב בן ארי:
רגע, אני רק מסדרת את זה
מירב בן ארי:
 מה אתה רוצה? חוק דחיית מועדים זה החוק הראשון שעולה במליאה
זאב אלקין:
אני רוצה שהחוק יעלה ראשון במליאה
אופיר כץ:
הוא החוק הראשון, בסדר
אופיר כץ:
 יש דברים שבדרך כלל אמורים לקחת יותר זמן ואנחנו מנסים לקצר כמה שיותר, כמובן שאפשר לעשות את זה בהסכמת האופוזיציה
אופיר כץ:
 מירב, אני רוצה להגיד לך תודה, לך ולאופוזיציה, שאתם באמת נותנים יד ומקצרים כל מה שאפשר ואנחנו הולכים ביחד בכל
זאב אלקין:
להצביע על הפטור בכל הקריאות
אופיר כץ:
על הפטור בכל הקריאות בחוק דחיית מועדים
אופיר כץ:
     תודה לכולם, נתראה במליאה
אופיר כץ:
אני מתכבד לפתוח את ישיבת הוועדה
אופיר כץ:
 היום י' בחשוון התשפ"ד, 25 באוקטובר 2023
אופיר כץ:
 יש לנו שתי בקשות של הממשלה לפטור מחובת הנחה
אופיר כץ:
      החוק הראשון זה הצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד-2023
אופיר כץ:
       מי מנמק? קרן ממשרד המשפטים
קרן רוט:
אני ממשרד המשפטים, ייעוץ וחקיקה
קרן רוט:
      בעצם מדובר בהצעת חוק שהיא רגישה מאוד, היא ייחודית, היא חדשה
קרן רוט:
 היא מאוד מורכבת ולא פשוטה
קרן רוט:
 כמובן נדון עליה במסגרת ועדת חוקה
קרן רוט:
 חשבנו שנכון שבשלב הזה לעשות קיצור לקריאה ראשונה
ארז מלול:
למה דווקא לקריאה ראשונה ולא רק לכל הקריאות?
קרן רוט:
כי מדובר בעבירה שהיא מאוד מורכבת
ארז מלול:
לא
ארז מלול:
 כתוב לקריאה ראשונה
ארז מלול:
      אבל נדון בוועדה גם אם זה יהיה לכל הקריאות
ארז מלול:
 לא הבנתי למה לקרוא לנו אחרי זה עוד פעם? אופיר, בואו נעשה את זה לכל הקריאות
ארז מלול:
 הדיון בוועדת החוקה יהיה בכל מקרה
ארז מלול:
 למה לקריאה ראשונה? שיהיה לכל הקריאות
ארז מלול:
 לכנס עוד פעם את הוועדה?
אופיר כץ:
בבקשה תמשיכי
קרן רוט:
חשוב לנו להגיד שמדובר בהצעה שעבדנו עליה במשך שנתיים וזה לא משהו שעבדנו עליו לאור המלחמה עכשיו
קרן רוט:
 היא כן קיבלה קדימות לאור המלחמה שפרצה ב-7 באוקטובר לאור החשש שהחמאס יעשה ניסיון להשפיע על אזרחי ישראל
קרן רוט:
 התכנים של הסתה לטרור הם תכנים אסורים
צבי ידידיה סוכות:
את יכולה להסביר בכותרת מה החוק אומר כי לא הצלחתי להבין?
קרן רוט:
אז אולי משם
קרן רוט:
 הרצון הוא בעצם לאסור על צריכה של תכני טרור
קרן רוט:
 זאת עבירה שהיא מאוד ייחודית וחדשנית במובן הזה שכלל לא אוסרים על מחשבות של אדם, בוודאי מבלי שיש פה אקט של מעשה אקטיבי או כשהוא מנסה ללמד על כוונתו
קרן רוט:
 לכן אנחנו באמת ניסינו לגדר את העבירה הזאת בהרבה מאוד דרכים בשביל לשמור על גבולותיה
קרן רוט:
 היא באמת מאוד חדשנית ולא פשוטה
קרן רוט:
      לכן אנחנו חושבים שצריך לדון בה כמו שצריך
קרן רוט:
 כן צריך לקיים את הדיונים בוועדה בקשב רב, לחשוב על הדברים, לראות מה עושים
קרן רוט:
 אנחנו מבינים שחשוב שנקיים את הדיונים בהקדם אבל לא חשבנו שבשלב הזה נכון לבקש קיצור של מועדים נוספים
אופיר כץ:
אם כל, מי בעד הבקשה לפטור?
אופיר כץ:
הבקשה לפטור מחובת הנחה בקריאה ראשונה התקבל
אופיר כץ:
  
 << הצח >> 2
אופיר כץ:
 הצעת חוק הגנה על מענקים מיוחדים (חרבות ברזל), התשפ"ד-2023 << הצח >>
אופיר כץ:
הנושא הבא: הצעת חוק הגנה על מענקים מיוחדים (חרבות ברזל), התשפ"ד-2023 מ/1165 בכל הקריאות
אופיר כץ:
      תנמק שרית פלבר, ייעוץ וחקיקה, משרד המשפטים
שרית פלבר:
מדובר בהצעת חוק שבעצם מבקשת לתת הגנה מפני עיקולים על מענקים מנהליים
שרית פלבר:
 כלומר, מענקים שהממשלה מעניקה מכוח סמכותה השיורית
שרית פלבר:
 הדחיפות נובעת מכך שבפועל כבר התקבלו החלטות על מענקים
שרית פלבר:
 יש מענק אחד שכבר מחולק בפועל וכבר מוטלים עליו עיקולים
שרית פלבר:
 אנחנו רוצים להגן על כמה שיותר עיקולים שעוד לא מומשו ולתת להם את ההגנה שאנחנו מציעים במסגרת החוק
שרית פלבר:
 זאת הדחיפות המיידית
שרית פלבר:
      כמובן שאם הממשלה תעניק עוד מענקים בזמן הקרוב אז החוק יצטרך לתת מענה
אופיר כץ:
מי שעוקל לו זה יחזור?
שרית פלבר:
מי שעוקל, יוסר העיקול
שרית פלבר:
 מי שעוקל ומומש זה כבר בידי צד שלישי
אופיר כץ:
אז צריך להחזיר את זה
שרית פלבר:
אי-אפשר
ארז מלול:
אי-אפשר
אופיר כץ:
אתה המחוקק, מה אי-אפשר?
ארז מלול:
על צד שלישי?
אופיר כץ:
לקחו לו את הכסף הזה
אופיר כץ:
 מה עשינו בזה שנתנו לו כסף אם הוא עוקל, צריך לשמור אליו
אופיר כץ:
טוב, זה לוועדה
אופיר כץ:
 באמת, זה חשוב
אופיר כץ:
 מי שלקחו לו שיחזירו לו את זה
שרית פלבר:
ביקשנו קיצור משתי הקריאות
ארז מלול:
לאיזו ועדה זה הולך?
אופיר כץ:
זה הולך לחוקה
קריאה:
מענקים זה לכספים
קריאה:
 דיברנו עם הייעוץ המשפטי
אופיר כץ:
      ארבל, לאן הולך החוק הראשון?
ארבל אסטרחן:
בעיקרון החוק היה בעבר שייך לוועדת חוקה אבל אני חושבת שהוא עבר לביטחון לאומי
אופיר כץ:
יותר חוקה?
ארבל אסטרחן:
הייתי אומרת שיותר חוקה
אופיר כץ:
אנחנו מצביעים על הצעת חוק הגנה על מענקים מיוחדים, פטור מכל הקריאות
אופיר כץ:
הבקשה לפטור בכל הקריאות התקבלה
אופיר כץ:
      תודה רבה
אופיר כץ:
 הנושא: קביעת ועדה לדיון בהצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד-2023, לשם הכנתה לקריאה השנייה ושלישית
אופיר כץ:
      בעצם הייעוץ המשפטי אומר שאפשר לדון גם בוועדת חוקה וגם את האפשרות של הוועדה לביטחון לאומי
אופיר כץ:
 נשמעה הצעה להעביר לוועדת חוץ וביטחון לכן אנחנו פה לקבוע את הוועדה שתדון בחוק
אופיר כץ:
       טוב לראות שכולם רוצים לטפל בחוק ולעבוד אבל מצד שני, הייתי שמח אם היינו פותרים את זה מאחורי הקלעים
אופיר כץ:
      משכך, יסבירו הנציגים של שתי הוועדות למה החוק צריך להיות אצל כל ועדה
אופיר כץ:
 לא תהיה פה משמעת קואליציונית וכל חבר כנסת יחליט איך שהוא רואה
אופיר כץ:
 אני לא אשתתף בהצבעה
אופיר כץ:
      שמחה, בבקשה
שמחה רוטמן:
חוק המאבק בטרור מונח כרגע גם על שולחן ועדת חוקה בכמה וכמה תיקונים
שמחה רוטמן:
 זה חוק שבמקור נחקק על-ידי ועדת חוקה
שמחה רוטמן:
 התיקון הספציפי הזה גם עוסק בקביעת עבירות פליליות בנושא חופש ביטוי
שמחה רוטמן:
 זה נושא שעל פניו לא שייך לביטחון לאומי
שמחה רוטמן:
 זה נושא שעוסק יותר בהתנהלות המשטרה, בסמכויות שוטר, מעצרים וכדומה, כל מה שנוגע בחזית המשטרה
שמחה רוטמן:
 זה נוגע לסוגיה שבטיפול הפרקליטות, טיפול בתי המשפט ובעצם קביעת עבירות פליליות חדשות
שמחה רוטמן:
 היה יכול להיות כחלק מחוק העונשין
שמחה רוטמן:
      גם היסטורית, החוקים האלה תוקנו ולדעתי יש עכשיו שניים או שלושה תיקונים לחוק המאבק בטרור שנמצאים בוועדת החוקה
שמחה רוטמן:
 הבנתי שגם במליאה הוקרא שזה ילך לוועדת החוקה
עידו בן יצחק:
אני סגן היועצת המשפטית לוועדה לביטחון לאומי
עידו בן יצחק:
      לעמדתנו, הצעת החוק ברמה המהותית עוסקת בסוגיה שקשורה לביטחון פנים
עידו בן יצחק:
 נדונה באופן שוטף וגם השבוע התקיים דיון  בוועדה בסוגיה של הסתה
עידו בן יצחק:
 לכן נכון שההצעה תידון אצלנו
עידו בן יצחק:
 נכון שההצעה כמובן קובעת עבירה פלילית אבל כל ועדות הכנסת דנות בחקיקות שקובעות עבירות פליליות
עידו בן יצחק:
 כל ועדות הכנסת דנות בסוגיות שקשורות בחופש ולכל זכויות אדם אחרות
עידו בן יצחק:
 זה לא משהו ששייך רק לוועדת חוקה
ינון אזולאי:
אגב, מה שקשור לזכויות אדם, בכל מקרה אפשר לדון בהם גם בביטחון לאומי
שמחה רוטמן:
הטענה היא לא על זכויות אדם
שמחה רוטמן:
 אף אחד לא טען זאת
אופיר כץ:
ארבל, את רוצה להוסיף משהו?
ארבל אסטרחן:
צריך לומר שעמדת הלשכה המשפטית היא אחת משתי הוועדות
ארבל אסטרחן:
 כפי שאמר חבר הכנסת רוטמן, החוק נחקק בוועדת החוקה כאשר עדיין לא היתה קיימת עדיין הוועדה לביטחון לאומי
ארבל אסטרחן:
 זאת אומרת, בעבר היה ברור שזה באופן מובהק שלה
ארבל אסטרחן:
      עכשיו יש נושאים שנמצאים על התפר ועוד לא הוסדרו עד הסוף איפה הם צריכים להיות
ארבל אסטרחן:
 גם בוועדת חוקה יש דיונים על הסתה לטרור, כולל תיקוני חקיקה שעברו לשם
ארבל אסטרחן:
 לכן באופן חריג הלשכה המשפטית אמרה שזה או או בעניין הזה
אופיר כץ:
אנחנו צריכים להכריע
אופיר כץ:
      אם כך, מי בעד להעביר את הצעת החוק לוועדת חוקה, חוק ומשפט
אופיר כץ:
1 בעד
אופיר כץ:
מי בעד להעביר את ההצעה לוועדה לביטחון לאומי?
אופיר כץ:
2 בעד
אופיר כץ:
אם כך הצעת החוק תועבר לוועדה ביטחון לאומי
אופיר כץ:
אני מחדש את הישיבה, הצבעה על הרביזיה
אופיר כץ:
 הצעת חוק המאבק בטרור שהגיש חבר הכנסת ינון אזולאי
אופיר כץ:
 אתה רוצה לנמק או שנצביע?
ינון אזולאי:
נצביע
אופיר כץ:
הרביזיה התקבלה
אופיר כץ:
אנחנו מחדשים את הדיון לאיזו ועדה ילך החוק
ינון אזולאי:
 תביא את זה להצבעה
אופיר כץ:
מי בעד שיעבור לוועדת חוק, חוקה ומשפט?
אופיר כץ:
1 בעד     מי בעד שיעבור לוועדה לביטחון לאומי?
אופיר כץ:
אם כך, החוק יועבר לוועדת חוק, חוקה ומשפט
אופיר כץ:
 יום שני, ט"ו בחשון התשפ"ד, 30 באוקטובר 2023
אופיר כץ:
 יש לנו שלוש בקשות של הממשלה לפטור מחובת הנחה לפני הקריאה הראשונה
אופיר כץ:
     הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד-2023 (מ/1666), לפני הקריאה הראשונה
אופיר כץ:
     הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד-2023
אופיר כץ:
תנמק עורכת-דין לילך וגנר ממשרד המשפטים
לילך וגנר:
בוקר טוב
לילך וגנר:
 אנחנו מדברים על הצעת חוק שהיא אמנם הוראת קבע, עליה עבדנו גם בלי קשר למלחמה הנוכחית אבל המצב הביטחוני הנוכחי עורר את הצורך לעשות אותה בדחיפות
לילך וגנר:
 המטה הלאומי ללוחמה כלכלית מתכלל את העבודה הממשלתית למאבק במימון טרור
לילך וגנר:
 זה מימון טרור של החמאס כרגע
לילך וגנר:
 מאוד מאוד חשוב לנו לייעל את העברות המידע עד כמה שיותר מהר כדי שאפשר יהיה להעביר מידע בלי חסמים בירוקרטיים
לילך וגנר:
 כרגע המידע הזה צריך לעבור דרך המשטרה
לילך וגנר:
 אנחנו רוצים שרשות לאיסור הלבנת הון שמקבלת את כל הדיווחים הפיננסיים על פעילות חשודה, כולל בהקשרי מימון טרור, תוכל להעביר למטה באופן ישיר את המידע הזה
לילך וגנר:
     לכן ביקשנו את קיצור התקופות לקריאה ראשונה, כדי שאם אפשר זה יעלה כבר היום במליאה לקריאה ראשונה ויידון כמה שיותר מהר בוועדה
אופיר כץ:
 נעבור לנימוק של ההצבעה השנייה כי חסר לי עוד אחד לקוורום
אופיר כץ:
 חוק הירושה (הוראת שעה - חרבות ברזל), התשפ"ד-2023 (מ/1667), בכל הקריאות
אופיר כץ:
	תנמק ד"ר תמר קלהורה ממשרד המשפטים
תמר קלהורה:
אנחנו מבקשים פטור מהנחה לגבי כל הקריאות
תמר קלהורה:
 מדובר בתיקון הוראת שעה מיוחדת להליכי הירושה בעניינם של מי שנהרגו גם באירועים ביישובים ובערים וגם חיילי צה"ל שנפלו מאז לרבות בחזיתות הנוכחיות
תמר קלהורה:
 הסיבה שאנחנו מבקשים פטור מהנחה היא מכיוון שיש לנו כבר 120 בקשות לצווי ירושה, אולי גם צווי קיום צוואה אבל צווי ירושה שכבר הוגשו החל מה-7 באוקטובר וחלקם יהיו מוכנים למתן צווים כבר בשבוע הבא
משה מרון:
מבחינת הצווים, מה זה שונה ממה שהיה עד עכשיו?
תמר קלהורה:
החוק מאפשר שני דברים
תמר קלהורה:
 הוא מאפשר הסתלקות מעיזבון, לא רק לטובת בן זוג של המוריש, ילדו של המוריש או אחיו של המוריש, אלא גם לטובת הורה או נכד
משה מרון:
גם עד היום היה דבר כזה
תמר קלהורה:
 חוק הירושה, סעיף 6, אם אדוני יפתח אותו ויסתכל, מאפשר או הסתלקות כללית לטובת אדם מסוים אבל זה רק בן זוג של המוריש, ילד של המוריש - - -
משה מרון:
גם אח ואחיות
תמר קלהורה:
אנחנו מציעים להרחיב את זה בגלל הנסיבות המאוד מאוד איומות שנוצרו
תמר קלהורה:
     הדבר השני – וזה לב ליבו של התיקון – אנחנו מציעים תיקון לסעיף 9 לחוק הירושה
תמר קלהורה:
 סעיף 9 לחוק הירושה עוסק כבר היום בסיטואציה שבה שני בני משפחה או יותר מתים יחד
תמר קלהורה:
 במצב הזה, אם לא ניתן לדעת מי נפטר ראשון ומי אחרון, שזאת השאלה החשובה בדיני ירושה - - -
משה מרון:
יש תקנות בעניין
תמר קלהורה:
הסעיף הזה אומר שבמקרה הזה ייתנו למי שנקרא יורש ודאי, יעדיפו אותו על פני מי שהוא יורש ספק
תמר קלהורה:
 אגב, זה רעיון של המשפט העברי
תמר קלהורה:
 מה שהחוק שלנו מבקש לעשות באופן ספציפי לאירועים האלה, זה קודם כל לקבוע חזקה שכל בני המשפחות שנרצחו באזור הדרום ב-7 וב-8 באוקטובר, יראו אותם כמי שמתו ביחד
תמר קלהורה:
 אנחנו מבקשים למעט ככל האפשר ולמנוע לחלוטין, אם נצליח, דיונים וסכסוכי ירושה בשאלה מי מת קודם בממ"ד, במי ירו קודם, האם קודם אנסו את האישה ואחר כך הרגו אותה או קודם את בעלה
תמר קלהורה:
 אנחנו מבקשים לא להגיע לדברים האלה ולכן אנחנו רוצים לייצר חזקה שתחול באופן מוחלט על כל האירועים
משה מרון:
החוק הזה יתייחס אך ורק לאירוע הספציפי הזה?
תמר קלהורה:
 זאת הוראת שעה שמתייחסת אך ורק לאירוע הזה
תמר קלהורה:
 היא גם תחומה בזמן
תמר קלהורה:
      הדבר השני שאנחנו מבקשים לעשות בסעיף 9, אנחנו מבקשים באופן שהוא מאוד חריג ויוצא דופן אבל הוא מקובל גם על השופטים שעוסקים בענייני ירושה וגם על הפרקטיקה, אנחנו מבקשים להסמיך את הרשמים, רשמי הירושה או את בית המשפט, אם בכל זאת יתגלע סכסוך, לסטות מהכללים שקבועים בסעיף 9 ולנסות לייצר צו ירושה שונה ממה שסעיף 9 מציע למען הצדק
תמר קלהורה:
 זה אירוע מאוד חריג
משה מרון:
כל עוד זה לא הופך להיות קבוע
תמר קלהורה:
 זה לא יהיה קבוע
משה מרון:
יש הרבה השלכות
אופיר כץ:
חברים, ההסבר ברור
אופיר כץ:
 בוועדה תצללו לחוק
אופיר כץ:
      מתן, רצית לומר משהו?
מתן כהנא:
 רציתי הסבר קצר אבל עזוב
תמר קלהורה:
חשוב להדגיש שצריך פטור כי באמת זה דבר שהוא בוער וחייבים לסיים אותו השבוע
אופיר כץ:
כמובן
אופיר כץ:
     אני חוזר לסעיף 1, לחוק הקודם שכבר נומק, הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד-2023
אופיר כץ:
     מי בעד מתן הפטור לפני קריאה ראשונה?
אופיר כץ:
     הצבעה על סעיף 2
אופיר כץ:
 מי בעד מתן הפטור בכל הקריאות?
מתן כהנא:
תקבע גם על החוק הראשון בכל הקריאות
אופיר כץ:
הם ביקשו רק קריאה ראשונה
אופיר כץ:
      הצעת חוק המאבק בטרור (תיקון מס' 10) (הכרזה על אדם זר כפעיל טרור), התשפ"ד-2023 (מ/1668), לפני קריאה ראשונה
לילך וגנר:
זאת הצעת חוק שעבדנו עליה הרבה זמן אבל כרגע יש דחיפות לקדם אותה והיא הוראת קבע
לילך וגנר:
 זאת לא הוראת שעה
לילך וגנר:
 היא נותנת סמכות חדשה לשר הביטחון להכריז לא רק על ארגוני טרור אלא גם על פעילי טרור זרים
לילך וגנר:
 היום יש סמכות לאמץ הכרזות זרות של מועצת הביטחון ושל מדינות ואין סמכות עצמאית
לילך וגנר:
 אנחנו חושבים שמאוד חשוב כרגע, בגלל המאבק במימון טרור של החמאס, לאפשר את הסמכות הזאת
לילך וגנר:
 לכן ביקשנו את הפטור מקריאה ראשונה
לילך וגנר:
 לקראת קריאה שנייה ושלישית לא ביקשנו פטור כי צריכים לעבוד גם על הכנת ההכרזות עצמן ולכן עשינו את המינימום שזה לבקש את הפטור מקריאה ראשונה ולקדם את זה כמה שיותר מהר לוועדה
אופיר כץ:
 שאלות? אין
אופיר כץ:
 אם כך, מי בעד מתן הפטור לפני קריאה ראשונה?
אופיר כץ:
     בקשת יושב ראש ועדת הפנים והגנת הסביבה להקדמת הדיון בחלק שפוצל מתוך הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד-2023 (מ/1657), לפני הקריאה השנייה והשלישית
משה אבוטבול:
ועדת הפנים אתמול אישרה את הצעת החוק עצמה שהייתה בפיצול ואת כל ההשלכות שנובעות מדחיית הבחירות לרשויות המקומיות, חל"ת, תרומות, ערבויות ודברים נוספים
משה אבוטבול:
 חייבים לאשר את זה כמה שיותר מהר כי הבחירות לרשויות המקומיות היו אמורות להתקיים מחר
משה אבוטבול:
 אנחנו מבקשים פטור מהנחה כדי שזה יבוא לקריאה השנייה והשלישית
אופיר כץ:
מי בעד מתן הפטור לפני הקריאה השנייה והשלישית?
אופיר כץ:
     הישיבה נעולה
אופיר כץ:
 תודה לכולם
אופיר כץ:
אני פותח את ישיבת ועדת הכנסת
אופיר כץ:
  על סדר-היום: פניית יושב ראש הכנסת בדבר
אופיר כץ:
 לפי סעיף 19(א)(1)
אופיר כץ:
          << נושא >> ישיבות מליאת הכנסת בימי שלישי בשבוע << נושא >>
אופיר כץ:
 על סדר-היום: פניית יושב-ראש בדבר ישיבות מליאת הכנסת בימי שלישי בשבוע לפי סעיף 19(א)(1) לתקנון הכנסת
אופיר כץ:
      מזכיר הכנסת, בבקשה
אופיר כץ:
 לאחר מכן, לדעתי, תתבקש זכות דיבור של נציגי מפלגת העבודה
אופיר כץ:
  מרגיש לי